section_heading: Životopis
paragraph_text: Hoxha se borio za povećanje federacijske pomoći i programa razvitka Kosova, što je dovelo do naglog industrijaliziranja Kosova tijekom 1960-ih i 1970-ih. Političkim se putem i na ine načine podupirao povećanje kulturnih i obrazovnih ustanova na albanskom jeziku, što je dovelo do osnivanja Sveučilišta u Prištini 1970. te Kosovske akademije znanosti i umjetnosti. Pozivao se na načela "bratstva i jedinstva", vjerujući u potrebu dosezanja nacionalne jednakosti Albanac, Srba i inih naroda na Kosovu i cijeloj ondašnjoj državi.